Р Е П У Б Л И К А   Б Ъ Л Г А Р И Я
М  И  Н  И  С  Т  Е  Р  С  К  И     С  Ъ  В  Е  Т
____________________________________________________________________________
ПРОЕКТ
П О С Т А Н О В Л Е Н И Е      №....
от………………….2026 г.
ЗА приемане на Списък на продуктите, свързани с отбраната, и на Списък на изделията и технологиите с двойна употреба, които подлежат на контрол при внос 

МИНИСТЕРСКИЯТ СЪВЕТ
ПОСТАНОВИ:

Член  единствен. Приема Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос, съгласно приложения № 1 и 2.
ЗАКЛЮЧИТЕЛНИ РАЗПОРЕДБИ
§ 1. Отменя се Постановление № 54 на Министерския съвет от 12.05.2025 г. за приемане на Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос (ДВ бр. 40 от 16.05.2025 г.)
§ 2. Постановлението се приема на основание на чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба. 
§ 3. Постановлението въвежда изискванията на Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. (ОВ, L 2026/325, 18.02.2026).
	§ 4. Изпълнението на постановлението се възлага на министъра на икономиката и индустрията.
	§  5. Постановлението влиза в сила от 5 юни 2026 г.



МИНИСТЪР-ПРЕДСЕДАТЕЛ:
(АНДРЕЙ ГЮРОВ)


ГЛАВЕН СЕКРЕТАР 
НА МИНИСТЕРСКИ СЪВЕТ:
(МАРИЯ ТОМОВА)

ГЛАВЕН СЕКРЕТАР НА
МИНИСТЕРСТВО НА ИКОНОМИКАТА И ИНДУСТРИЯТА:

(ЕМИЛИЯ ЯНЕВА)


ДИРЕКТОР НА ДИРЕКЦИЯ "ПРАВНА"
НА МИНИСТЕРСТВО НА ИКОНОМИКАТА И ИНДУСТРИЯТА:

(МИХАЕЛА КАРАДИМОВА)

